《长安雪后》
唐代·喻坦之

碧落云收尽，天涯雪霁时。草开当井地，树折带巢枝。

野渡滋寒麦，高泉涨禁池。遥分丹阙出，迥对上林宜。

宿片攀檐取，凝花就砌窥。气凌禽翅束，冻入马蹄危。

北想连沙漠，南思极海涯。冷光兼素彩，向暮朔风吹。

作者简介：喻坦之，晚唐诗人，名列“咸通十哲”。唐懿宗咸通年间屡试不中，后久居长安，与建州刺史李频为友，今存诗十八首。